******

Purgarija Čepić 1

52232 Kršan

**OBRAZLOŽENJE PRIJEDLOGA FINANCIJSKOG PLANA**

**ZA 2025. GODINU**

**S PROJEKCIJAMA ZA 2026. I 2027. GODINU**

**SAŽETAK DJELOKRUGA RADA PRORAČUNSKOG KORISNIKA**

OŠ Ivan Goran Kovačić Čepić obavlja djelatnost osnovnog obrazovanja djece. Djelatnost se obavlja kao javna služba. Škola ostvaruje i različite kulturne i športske programe kao obavezni dio odgoja i osnovnog obrazovanja. Nastava se, redovna, izborna, dodatna i dopunska, izvodi prema nastavnim planovima i programima, koje je donijelo Ministarstvo znanosti i obrazovanja, operativnom Prema godišnjem planu i programu rada škole te školskom kurikulumu za školsku godinu 2024./2025. školu polazi 86 učenika u 9 razrednih odjela. U matičnoj zgradi organiziran je odgojno obrazovni rad za 58 učenika od I. do VIII. razreda raspoređenih u 6 razrednih odjela. Kombinirani razredni odjel I. i II. razreda Područnog odjela Šušnjevica (10 učenika) nastavu realizira u obnovljenoj školskoj zgradi u Šušnjevici. PO Kršan ima 9 učenika u kombiniranom razrednom odjeljenju I. i III. razreda, te 9 učenika u kombiniranom razrednom odjeljenju II. i IV. razreda. Prehrana je organizirana za sve učenike. Za 36 učenika organiziran je prijevoz na temelju ugovora s „Autotrans“ PJ Labin. Djelatnici Škole su odgojno-obrazovni radnici, ravnateljica, stručni suradnici, administrativno i tehničko osoblje te dvoje pomoćnika u nastavi. Odgojno-obrazovni programi realiziraju se u petodnevnom radnom tjednu izvodeći sve oblike nastavnoga i izvannastavnoga rada u jednoj smjeni, produženi boravak od 12.00 do 16.00 te se u prostorima škole u matičnoj školi Čepić i područnoj školi u Kršanu. Škola radi na temelju Godišnjeg plana i programa i Školskog kurikuluma. U Školi je ukupno zaposleno 38 djelatnika, od kojih 23 učitelja, 3 stručna suradnika, 7 administrativno tehničkih djelatnika, 2 učitelja u produženom boravku, 2 pomoćnika u nastavi i ravnateljica.

U OŠ Ivan Goran Kovačić, Čepić provode se slijedeći programi: redovna djelatnost OŠ – minimalni standard, redovna djelatnost OŠ – iznad standarda, program obrazovanja iznad standarda, te program opremanja u OŠ.

**OPĆI DIO FINANCIJSKOG PLANA**

Financijskim planom za 2025. godinu planirano je ukupno 1.040.162,12 EUR prihoda i primitaka, odnosno rashoda i izdataka.

Planirani preneseni višak poslovanja iz prethodne godine iznosi 2.000,00 EUR koji će se utrošiti u 2025. godini.

Prema izvorima financiranja, planirano je ostvarenje sljedećih prihoda i primitaka:

- pomoći iz državnog proračuna MZO u iznosu 822.350,00 EUR

- pomoći iz državnog proračuna – Ministarstva poljoprivrede u iznosu od 1.234,57 EUR

- pomoći iz državnog proračuna- Ministarstvo rada, mirovinskog sustava, obitelji i socijalne politike za proračunske korisnike OŠ u iznosu od 169,95 EUR

- sredstva iz nadležnog proračuna Istarske županije u iznosu od 153.992,87 EUR (decentralizirana sredstva i nenamjenski prihodi)

- pomoći iz nenadležnog proračuna – Općine Kršan u iznosu od 38.336,00 EUR

donacija u iznosu od 2.000,00 EUR

- sufinanciranje roditelja za rad produženog boravka u iznosu od 20.800,00 EUR

Iz pomoći od državnog proračuna MZO predviđeno je financiranje:

- rashoda za zaposlene u iznosu od 727.880,00 EUR (bruto plaće, doprinosi, pomoći, nagrade)

- materijalnih rashoda u iznosu od 62.500,00 EUR (naknade za prijevoz djelatnika i naknada zbog nezapošljavanja invalida)

- nabave školskih udžbenika u iznosu 8.500,00 EUR

- nabave knjiga za školsku knjižnicu 270,00 EUR

- sufinanciranje prehrane učenika 29.700,00 EUR

Iz pomoći od proračuna Općine Kršan planiraju se podmiriti:

- rashodi za zaposlene u produženom boravku u iznosu 29.436,00 EUR

- rashodi za nabavu dugotrajne imovine 8.900,00 EUR

Prihodima iz nadležnog proračuna za financiranje redovne djelatnosti predviđeno je financiranje:

- rashodi za zaposlene u iznosu 71.677,57 EUR (GO, Psiholog, PUN i sufinanciranje rada učiteljice u produženom boravku u iznosu od 50%).

- materijalnih rashoda u iznosu kn 41.791,25 EUR (minimalni standard, troškovi po kriteriju broja učenika i odjela, po stvarnom trošku iznad standarda- osiguranje, energija)

- rashodi za zdravstvene usluge 1.595,25 EUR

- troškovi prijevoza učenika u iznosu 40.196,00 EUR

- rashodi za Zavičajnu nastavu u iznosu od 1.300,00 EUR

- nabave knjiga za školsku knjižnicu 220,00 EUR

Prihodima za posebne namjene – sufinanciranja roditelja (za produženi boravak) predviđeno je financiranje slijedećih rashoda:

- materijalni rashodi u iznosu od 20.800,00 EUR

Prihodima od državnog proračuna – Ministarstvo poljoprivrede (Projekti Medni dani i Školska shema) planirano je financiranje:

- materijalnih rashoda u iznosu 1.309,57 EUR

Planirani prihodi od donacija koristiti će se prema namjeni u iznosu od 2.500,00 EUR za:

- rashode za nabavu dugotrajne imovine 2.000,00 EUR

- rashode za usluge tekućeg održavanja 500,00 EUR

Prihodima Ministarstva rada, mirovinskog sustava, obitelji i socijalne politike za proračunske korisnike financirati će se nabava menstrualnih i higijenskih potrepština u iznosu od 169,95 EUR.

Redovna djelatnost škole zasniva se na odredbama slijedećih propisa:

-Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20. i 151/22.),

-Zakona o ustanovama (NN br. 76/93., 29/97., 47/99., 35/08, 127/19. i 151/22.),

-Zakona o proračunu (NN br. 144/21.), Pravilnika o proračunskim klasifikacijama (NN br. 26/10., 120/13., 1/20.) i Pravilnik o proračunskom računovodstvu i računskom planu (NN br. 124/14., 115/15., 87/16., 3/18., 126/19.),

-Uputama za izradu Proračuna Istarske Županije za razdoblje 2024.-2026.,

-Godišnjeg plana i programa rada škole za školsku godinu 2024./2025.,

-Kurikuluma škole za školsku godinu 2024./2025.,

-Statuta Osnovne škole ˝Ivan Goran Kovačić,“ Čepić,

-Pravilnika o osnovnoškolskom odgoju i obrazovanju učenika s teškoćama u razvoju (NN br.24/15),

-Pravilnika o pomoćnicima u nastavi i stručnim komunikacijskim posrednicima (NN br.:
[102/18](https://narodne-novine.nn.hr/clanci/sluzbeni/2018_11_102_1992.html), [59/19](https://narodne-novine.nn.hr/clanci/sluzbeni/2019_06_59_1140.html) i [22/20](https://narodne-novine.nn.hr/clanci/sluzbeni/2020_02_22_549.html))**.**

- Odluke o izvršavanju Proračuna Istarske županije,

**POSEBNI DIO FINANCIJSKOG PLANA**

U nastavku se navode programi, aktivnosti i projekti obuhvaćeni financijskim planom, kao i pripadajući ciljevi i pokazatelji uspješnosti iz strateškog dokumenta Provedbeni program Istarske županije 2022. – 2025.

**1. NAZIV PROGRAMA - 2101 REDOVNA DJELATNOST OSNOVNIH ŠKOLA – MINIMALNI STANDARD**

1.1. NAZIV AKTIVNOSTI I PROJEKATA

A210101 Materijalni rashodi OŠ po kriterijima; A210102 Materijalni rashodi OŠ po stvarnom trošku ; A210103 Materijalni rashodi OŠ po stvarnom trošku – drugi izvori; A210104 Plaće i drugi rashodi za zaposlene osnovnih škola.

OBRAZLOŽENJE AKTIVNOSTI I PROJEKATA

AKTIVNOST A210101: MATERIJALNI RASHODI OŠ PO KRITERIJIMA

Redovna djelatnost škola financirana je iz decentraliziranih sredstava IŽ iz koje se financiraju materijalni i financijski rashodi, rashodi za materijal i dijelove za tekuće i investicijsko održavanje, usluge tekućeg i investicijskog održavanja. Izračun mjesečne dotacije provodi se na temelju izračuna po broju učenika, broju razrednih odjela i ustanova. Sredstva se troše namjenski i to samo za financiranje materijalnih i financijskih rashoda (prema ekonomskoj klasifikaciji) nužnih za realizaciju nastavnog plana i programa.

AKTIVNOST A210102 MATERIJALNI RASHODI OŠ PO STVARNOM TROŠKU

U ovoj aktivnosti planirani su materijalni rashodi škole po stvarnom trošku, a odnose se na zdravstvene preglede djelatnika i prijevoz učenika. Troškovi se podmiruju iz decentraliziranih sredstava IŽ.

AKTIVNOST A210103 MATERIJALNI RASHODI OŠ PO STVARNOM TROŠKU - DRUGI IZVORI

Ovom aktivnošću obuhvaćeno je financiranje dijela materijalnih troškova iz vlastitih prihoda škole te prihoda od osiguravajućeg društva.

AKTIVNOST A210104 PLAĆE I DRUGI RASHODI ZA ZAPOSLENE OŠ

Aktivnost se odnosi na troškove plaća, ostale rashode za zaposlene (prigodne nagrade i pomoći), doprinose iz i na plaću i naknade za prijevoz, a podmiruju se iz državnog proračuna, odnosno nadležnog ministarstva za obrazovanje.

CILJ USPJEŠNOSTI – provođenje mjera 2.1.2. Osiguranje i poboljšanje dostupnosti odgoja i obrazovanja djeci i njihovim roditeljima i 2.1.8. Osiguranje kvalitetnog odgojno obrazovnog kadra i suradnje ključnih aktera iz Provedbenog programa Istarske županije 2022 – 2025. godine

|  |  |
| --- | --- |
| **Naziv prioriteta/posebnog cilja/ mjere** | **Planirana sredstva u proračunu Istarske županije** |
| Program u Proračunu IŽ | Poveznica na izvor financiranja u Proračunu IŽ | Procijenjeni trošak provedbe mjere (EUR) |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** |
| **2.1. Osiguranje visokih standarda i dostupnosti obrazovanja** |
| 2.1.2. Osiguranje i poboljšanje dostupnosti odgoja i obrazovanja djeci i njihovim roditeljima | 2101 Redovna djelatnost osnovnih škola - minimalni standard | A210101; A210102; A210103;  | 57.873,69  |
|  2.1.8. Osiguranje kvalitetnog odgojno obrazovnog kadra I suradnje ključnih aktera | 2101 Redovna djelatnost osnovnih škola - minimalni standard  |  A210104 | 790.380,00   |
|  **UKUPNO:** |  **848.253,69**  |

POKAZATELJI USPJEŠNOSTI

Pokazatelji rezultata za mjeru 2.1.2 Osiguranje i poboljšanje dostupnosti odgoja i obrazovanja djeci i njihovim roditeljima

|  |  |  |
| --- | --- | --- |
| **Pokazatelj rezultata** | **Početna vrijednost 2024.** | **Ciljane vrijednosti (EUR)** |
| 2025. | 2026. | 2027. |
| Pokrivanje materijalnih troškova potrebnih za nesmetano odvijanje nastavnog procesa -  | 0 | 13.582,44 | kontinuirano | kontinuirano |
| Pokrivanje troškova prijevoza učenika, zdravstvenih pregleda djelatnika  | 0 |  41.791,25 | kontinuirano | kontinuirano |

Pokazatelji rezultata za mjeru 2.1.8 Osiguranje kvalitetnog odgojno obrazovnog kadra i suradnje ključnih aktera

|  |  |  |
| --- | --- | --- |
| **Pokazatelj rezultata** | **Početna vrijednost – broj zaposlenih 2024.** | **Ciljane vrijednosti**  |
| 2025. | 2026. | 2027. |
| Redovna isplata plaća i drugih rashoda za zaposlene | 0 | 38 |  38 | 38 |

**2. NAZIV PROGRAMA: 2102 REDOVNA DJELATNOST OSNOVNIH ŠKOLA – IZNAD STANDARDA**

2.1. NAZIV AKTIVNOSTI I PROJEKATA

A210201 Materijalni rashodi OŠ po stvarnom trošku iznad standarda;

OBRAZLOŽENJE AKTIVNOSTI I PROJEKATA

Aktivnost Materijalni rashodi OŠ po stvarnom trošku iznad standarda obuhvaća financiranje troškova energenata (električna energija i lož ulje), troškova osiguranja imovine i osoba radi neometanog odvijanja nastavnog procesa te dio troškova prijevoza učenika. Sredstva se osiguravaju iz županijskog proračuna.

CILJ USPJEŠNOSTI – provođenje mjera 2.1.2. Osiguranje i poboljšanje dostupnosti odgoja i obrazovanja djeci i njihovim roditeljima

|  |  |
| --- | --- |
| **Naziv prioriteta/posebnog cilja/ mjere** | **Planirana sredstva u proračunu Istarske županije** |
| Program u Proračunu IŽ | Poveznica na izvor financiranja u Proračunu IŽ | Procijenjeni trošak provedbe mjere (EUR) |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** |
| **2.1. Osiguranje visokih standarda i dostupnosti obrazovanja** |
| 2.1.2. Osiguranje i poboljšanje dostupnosti odgoja i obrazovanja djeci i njihovim roditeljima | 2102 Redovna djelatnost osnovnih škola - iznad standarda | A210201;  |  20.005,00  |
|  **UKUPNO:** |  **20.005,00**  |

POKAZATELJI USPJEŠNOSTI

Pokazatelji rezultata za mjeru 2.1.2 Osiguranje i poboljšanje dostupnosti odgoja i obrazovanja djeci i njihovim roditeljima

|  |  |  |
| --- | --- | --- |
| **Pokazatelj rezultata** | **Početna vrijednost 2024.** | **Ciljane vrijednosti (EUR)** |
|  2025. | 2026. | 2027. |
| Pokrivanje troškova energenata premije osiguranja i dijela troškova prijevoza za nesmetano odvijanje nastavnog procesa, te troškovi održavanja aplikacije uredskog poslovanja | 20.005,00 | 20.005,00 | kontinuirano | kontinuirano |

**3****. NAZIV PROGRAMA: 2301 PROGRAMI OBRAZOVANJA IZNAD STANDARDA**

3.1. NAZIV AKTIVNOSTI I PROJEKATA

A230102 Županijska natjecanja; A230104 Pomoćnici u nastavi; A230106 Školska kuhinja; A230107 Produženi boravak; A230110 Novigradsko proljeće; A230115 Ostali programi, A230116 Školski list, časopisi i knjige; Zavičajna nastava; A230199 Shema školskog voća i mlijeka.

OBRAZLOŽENJE AKTIVNOSTI I PROJEKATA

Osim redovne nastave u školi se njeguju i drugi oblici rada u kojima su naši učenici vrlo uspješni. Redovni program daje samo osnovno znanje i smjernice, dok sve ostale aktivnosti po čemu je škola prepoznatljiva i raznovrsnija od ostalih čini skupina izbornih i dodatnih programa, koji se održavaju tijekom cijele školske godine. Programi iznad standarda financirani su od strane roditelja, iz Proračuna Općine Kršan, Proračuna MZOŠ-a, Ministarstva poljoprivreda i Ministarstva rada, mirovinskog sustava , obitelji i socijalne politike.

Kroz te programe učenici zadovoljavaju svoje potrebe za većim znanjem, a posebno izvannastavne aktivnosti su u našoj školi jako zastupljene. Učenici tijekom godine sudjeluju u brojnim natjecanjima i manifestacijama. Kroz takve aktivnosti učenici pronalaze sebe i zadovoljavaju svoje interese bez obzira na postignuti školski uspjeh. Na taj način se kod njih razvija natjecateljski duh, zadovoljavaju svoju znatiželju i kreativno ispunjavaju slobodno vrijeme.

AKTIVNOST A230102: ŽUPANIJSKA NATJECANJA

Sudjelovanje učenika na sportskim i drugim natjecanjima na županijskoj razini financira se sredstvima nadležnog proračuna i proračuna Saveza sportova Istarske županije. Cilj aktivnosti je razvijanje vještina i znanja te natjecateljskog duha učenika. Uključivanje učenika u natjecanja.

AKTIVNOST A230106: ŠKOLSKA KUHINJA

Planirani su rashodi po realnoj procjeni ostvarenja istih koji služe za financiranje prehrane učenika dok borave u školi u skladu s propisanim normativima koje donosi ministarstvo nadležno za zdravstvo. Tjedni jelovnik objavljuje se na web stranici škole. U cilju očuvanja zdravlja učenika u školi se svakodnevno služe kuhani obroci. Prehrana se poslužuje u blagovaonici škole. Rashodi školske kuhinje financirani su iz nadležnog Ministarstva.

AKTIVNOST 230107: PRODUŽENI BORAVAK

Produženi boravak neobvezan je oblik odgojno-obrazovnog rada namijenjen učenicima razredne nastave koji se provodi izvan redovite nastave i ima svoje pedagoške, odgojne, zdravstvene i socijalne vrijednosti. Program produženog boravka provodi se dugi niz godina. U novoj školskoj godini organizirane su dvije heterogena grupe učenika u produženom boravku od ukupno 35 učenika. Učenici su u rad produženog boravka uključeni na bazi ugovora koji roditelji-skrbnici sklapaju početkom nastavne godine na vrijeme od 10 mjeseci po cijeni 35,00 EUR. Polaznici produženog boravka mogu koristiti kuhani ručak koji financiraju roditelji - skrbnici u iznosu od 1,80 eura po obroku.

AKTIVNOST 230116: ŠKOLSKI LIST, ČASOPISI I KNJIGE

Nadležno ministarstvo za obrazovanje (MZO) provodi javnu nabavu i financira udžbenike za sve razredne odjele osnovne škole. Učenici posredstvom škole kupuju časopise i radne listove s ciljem poticanja čitanja.

AKTIVNOST 230184: ZAVIČAJNA NASTAVA

Ideja o Zavičajnoj nastavi na području Istarske županije te njena implementacija u predškolske i školske ustanove inicirana je s ciljem očuvanja istarskih posebnosti, bogate multikulturalnosti, povijesti i tradicije. Voljeti svoj kraj uči se od malih nogu, što je i polazišna točka samog projekta koji djecu želi upoznati sa šarolikim multikulturnim istarskim identitetom, njenom tradicijom, običajima i poviješću. Projekt je financiran sredstvima Proračuna Istarske županije.

AKTIVNOST A230199 ŠKOLSKA SHEMA

Radi povećanja unosa svježeg voća i povrća te mlijeka i mliječnih proizvoda, kao i podizanja svijesti o značaju zdrave prehrane kod školske djece, od školske godine 2017./2018. Hrvatska započinje s provedbom Školske sheme – besplatnih obroka voća, povrća i mlijeka za školsku djecu, a nastavlja i u ovoj školskoj godini. Voće i povrće isporučuje se i raspodjeljuje najmanje jednom tjedno, a mlijeko i mliječni proizvodi jednom tjedno najmanje 12 tjedana u nastavne dane u skladu sa školskim kalendarom tijekom školske godine.

|  |  |
| --- | --- |
| **Naziv prioriteta/posebnog cilja/ mjere** | **Planirana sredstva u proračunu Istarske županije** |
| Program u Proračunu IŽ | Poveznica na izvor financiranja u Proračunu IŽ | Procijenjeni trošak provedbe mjere (EUR) |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** |
| **2.1. Osiguranje visokih standarda i dostupnosti obrazovanja** |
| 2.1.2. Osiguranje i poboljšanje dostupnosti odgoja i obrazovanja djeci i njihovim roditeljima | 2301 Programi obrazovanja iznad standarda | A230102, A230104, A230106,A2300107,A230110, A230115, A230116, A230184, A230199  | 129.870,57 |
| **Naziv prioriteta/posebnog cilja/ mjere** | **Planirana sredstva u proračunu Istarske županije** |
| Program u Proračunu IŽ | Poveznica na izvor financiranja u Proračunu IŽ | Procijenjeni trošak provedbe mjere (EUR) |
| **4. REGIJA KOJA NJEGUJE I PROMOVIRA PREPOZNATLJIVOST ISTARSKOG IDENTITETA** |
| **4.1. Potpora očuvanju i razvoju sastavnica istarskog identiteta** |
| 4.1.1 Razvoj zavičajnog identiteta  | 2301 Programi obrazovanja iznad standarda | A230184  | 1.300,00  |
| **UKUPNO:** |  **129.870,57**  |

POKAZATELJI USPJEŠNOSTI

Pokazatelji rezultata za mjeru 2.1.2. Osiguranje i poboljšanje dostupnosti odgoja i obrazovanja djeci i njihovim roditeljima; mjeru 4.1.1 Razvoj zavičajnog identiteta

|  |  |  |
| --- | --- | --- |
| **Pokazatelj rezultata** | **Početna vrijednost- broj učenika 2024.** |  **Ciljane vrijednosti**  |
| 2025. | 2026. | 2027. |
| Broj učenika koji ostvarili zavidne rezultate na županijskim natjecanjima  | 5 | 5 | kontinuirano | kontinuirano |
| Povećanje broja učenika koji koriste uslugu školske prehrane, priprema zdravih obroka | 85 | 85 | kontinuirano | kontinuirano |
| Povećanje broja učenika koji koriste uslugu produženog boravka | 45 | 45 | kontinuirano | kontinuirano |
| Osiguravanje besplatnih udžbenika | 85 | 85 | kontinuirano | kontinuirano |
| Financiranje voća i mliječnih proizvoda za sve učenike škole | 85 | 85 | kontinuirano | kontinuirano |
| Sudjelovanje svih učenika na školskim izletima i terenskoj nastavi | 85 | 85 | kontinuirano | kontinuirano |
| Kroz aktivnosti Zavičajne nastave u projektu se poticala suradnja kod učenika, inovativnost, kreativnost, poduzetništvo, korištenje informacijsko-komunikacijske tehnologije itd. Sudjelovanje većeg broja učenika | 25 | 25 | kontinuirano | kontinuirano |

**4.** **NAZIV PROGRAMA: 2302 PROGRAMI OBRAZOVANJA IZNAD STANDARDA**

4.1. NAZIV AKTIVNOSTI I PROJEKATA

A230202 Građanski odgoj; A 230203 Medni dan; A230208 Prehrana za učenike OŠ, A230209 Menstrualne i higijenske potrepštine; A230211 Školski psiholozi-program zaštite mentalnog zdrv.djece,adole. i šk.djece; A230212 Oxford digitalna knjižnica

AKTIVNOST 230202: GRAĐANSKI ODGOJ

Građanski odgoj i obrazovanje (GOO), kao izvannastavna aktivnost za učenike viših razreda, područje je odgoja i obrazovanja kojim se kod učenika i učenica razvijaju znanja, sposobnosti i vještine demokratske vrijednosti i stavovi, važni za odgovorno i aktivno sudjelovanje u društvu. Učiteljice koje provode program prošle su cjelovitu edukaciju svih područja GOO-a. Uvođenje ovog programa pokrenula je Istarska županija u školskoj godini 2018/2019. U novoj školskoj godini provode ga sve škole.

AKTIVNOST 230203: MEDNI DAN

Program školskog mednog dana i promocije hrvatskih pčelara u organizaciji je Agencije za plaćanje u poljoprivredi, ribarstvu i ruralnom razvoju. Na dan Sv. Ambrozija, zaštitnika pčela i pčelara, nastavnici putem edukativne slikovnice i edukativne prezentacije prilagođene dobi djece prvog razreda, održavaju radionice za djecu o važnosti i značaju pčelarstva. Aktivnost obuhvaća podjelu teglica meda i slikovnica učenicima prvog razreda.

AKTIVNOST 230208 PREHRANA ZA UČENIKE U OŠ

Program se odnosi na financiranje školske marende od strane nadležnog ministarstva u iznosu 1,33 EUR-a dnevno za svakog učenika s ciljem kako bi svi učenici osnovnih škola imali pravo na jedan besplatan obrok.

AKTIVNOST: 230209 MENSTRUALNE I HIGIJENSKE POTREPŠTINE

Program je financiran od Ministarstva rada, mirovinskog sustava, obitelji i socijalne politike za proračunske korisnike, a odnosi se na financiranje menstrualnih i higijenskih potrepština za sve učenice naše škole.

AKTIVNOST: 230211 ŠKOLSKI PSIHOLOZI-PROGRAM ZAŠTITE MENTALNOG ZDRAVLJA DJECE, ADOLE. I ŠK.DJECE

Školski psiholozi stručnjaci su koji potiču intelektualni, emocionalni i socijalni razvoj učenika. Njihov se rad usmjerava na pružanje pomoći učenicima da što kvalitetnije razvijaju svoje potencijale, unapređuju i održavaju svoje psihičko zdravlje, imaju kvalitetnije odnose s drugima te da primjereno svojim sposobnostima i interesima donose odluke vezane za nastavak obrazovanja i budućeg zvanja. Uz to, školski psiholozi surađuju s učiteljima i roditeljima u svrhu poboljšanja statusa djeteta.

AKTIVNOST: 230212 OXFORD DIFITALNA KNJIŽNICA

Nova digitalna knjižnica Profila Klett, Oxford Reading Club koja sadrži više od tisuću stupnjevanih lektira na engleskom jeziku prilagođenih za sve uzraste i razine znanja engleskog jezika. Uključuje projekt Read your way to better English! koji predvodi novi i suvremeni pristup učenju engleskog jezika kroz korištenje digitalne knjižnice Oxford University Press-a. Sadrži više od tisuću stupnjevanih lektira na engleskom jeziku, prilagođenih za sve uzraste i razine znanja engleskog jezika.

Prednost digitalne knjižnice je taj što se može koristiti bilo gdje i bilo kada, a za pristup svim naslovima potrebno je samo upisati digitalni kod.

AKTIVNOST: 230219 UZORKOVANJE I IZRADA PROCJENE RIZIKA VODOVODNE MREŽE

Program se odnosi na procjenu svih mogućih rizika koji proizlaze iz kućnih vodoopskrbnih mreža, a objedinjeni su dokumentom koji obuhvaća sve postupke, planove i evidencije koji se provode u sustavu samokontrole prioritetnih objekata kako bi se utvrđeni rizici kontrolirali. **Procjena rizika** korak je kojim se analiziraju opasnosti i opasni događaji te procjenjuje predstavljaju li oni značajan rizik koji se treba kontrolirati. Uvođenje ovog programa pokrenula je Istarska županija u ovoj školskoj godini.

CILJ USPJEŠNOSTI – provođenje mjera 2.1.2. Osiguranje i poboljšanje dostupnosti odgoja i obrazovanja djeci i njihovim roditeljima i mjere 2.2.6. Unaprjeđenje programa prevencije i ranog otkrivanja bolesti

|  |  |
| --- | --- |
| **Naziv prioriteta/posebnog cilja/ mjere** | **Planirana sredstva u proračunu Istarske županije** |
| Program u Proračunu IŽ | Poveznica na izvor financiranja u Proračunu IŽ | Procijenjeni trošak provedbe mjere (EUR) |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** |
| **2.1. Osiguranje visokih standarda i dostupnosti obrazovanja** |
| 2.1.2. Osiguranje i poboljšanje dostupnosti odgoja i obrazovanja djeci i njihovim roditeljima | 2302 Programi obrazovanja iznad standarda |  A230202 | 2.124,00  |
| **2.2. Vitalno stanovništvo kroz kvalitetnije zdravstvene usluge i sport**  |
| 2.2.6. Unaprjeđenje programa prevencije i ranog otkrivanja bolesti | 2302 Programi obrazovanja iznad standarda |   A230203, A230208, A230209,A230211,A230212,A230219 | 36.918,86 |
| **UKUPNO:** | **39.042,86**  |

POKAZATELJI USPJEŠNOSTI

Pokazatelji rezultata za mjere 2.1.2. Osiguranje i poboljšanje dostupnosti odgoja i obrazovanja djeci i njihovim roditeljima (Građanski odgoj) i mjere 2.2.6. Unaprjeđenje programa prevencije i ranog otkrivanja bolesti (medni dan, prehrana učenika u OŠ i menstrualne i higijenske potrepštine)

|  |  |  |
| --- | --- | --- |
| **Pokazatelj rezultata** | **Početna vrijednost – broj učenika 2024.** | **Ciljane vrijednosti**  |
| 2025. | 2026. | 2027. |
| Provođenje nastave građanskog odgoja – novi projekt koji se provodi sa učenicima viših razreda |  18 | 19 | 19 | 19 |
| Broj učenika prvih razreda OŠ kojima su dodijeljene promotivna staklenka meda i edukativna slikovnica - svrha provedbe programa je podizanje svijesti djece, od rane dobi, o potrebi konzumacije lokalnih poljoprivrednih proizvoda. | 15 | 14 | 15 | 15 |
| Osiguravanje besplatnih obroka | 85 | 85 | 85 | 85 |
| Osiguravanje besplatnih menstrualnih i higijenskih potrepština | 38 | 40 | 40 | 40 |

1. **NAZIV PROGRAMA INVESTICIJSKO ODRŽAVANJE OSNOVNIH ŠKOLA**

5.1. NAZIV AKTIVNOSTI I PROJEKATA:

Program obuhvaća slijedeće aktivnosti:  A240101 Investicijsko održavanje OŠ – minimalni standard, A240103 Investicijsko održavanje OŠ – drugi proračuni.

OBRAZLOŽENJE AKTIVNOSTI I PROJEKATA:

Investicijsko održavanje osnovnih škola iz različitih izvora financiranja obuhvaća financiranje održavanja i popravaka školskih zgrada izvana, unutarnjih učionica te razne opreme. Takvi radovi nužni su radi osiguravanja sigurnosti boravka djece i učitelja u školskom prostoru te poboljšanja uvjeta rada u školskim ustanovama. Izračuni i ocjena potrebnih sredstava temelje se na izvršenju financijskog plana u  prethodnoj i tekućoj godini te na izrađenim troškovnicima za pojedine investicijske radove.

1. **NAZIV PROGRAMA KAPITALNA ULAGANJU U OSNOVNE ŠKOLE**

6.1. NAZIV AKTIVNOSTI I PROJEKATA:

Program obuhvaća slijedeće aktivnosti: K240301 Projektna dokumentacija osnovnih škola

OBRAZLOŽENJE AKTIVNOSTI I PROJEKATA:

Kapitalna ulaganja u osnovne škole iz različitih izvora financiranja obuhvaća financiranje održavanja, izgradnja i dogradnja školskih zgrada izvana, unutarnjih učionica te razne opreme. Takvi radovi nužni su radi osiguravanja sigurnosti boravka djece i učitelja u školskom prostoru te poboljšanja uvjeta rada u školskim ustanovama. Izračuni i ocjena potrebnih sredstava temelje se na izvršenju financijskog plana u prethodnoj i tekućoj godini te na izrađenim troškovnicima projektne dokumentacije.

1. **NAZIV PROGRAMA: OPREMANJE U OSNOVNIM ŠKOLAMA**

7.1. NAZIV AKTIVNOSTI I PROJEKATA

K240501 Školski namještaj i oprema; K240502 Opremanje knjižnica; K240510 Opremanje školskih kuhinja

OBRAZLOŽENJE AKTIVNOSTI I PROJEKATA:

Sve je veća potreba, zbog suvremenosti nastave i promjena u obrazovanju, praćenje tehnologije koja će pomoći osuvremenjivanje odgojno - obrazovnog procesa, budući da su u školi mnoge stvari vezane za tehnologiju. Potrebno je stalno ulaganje u sredstava i nastavna pomagala u učionicama, koja su neophodna za kvalitetno odvijanje nastavnog procesa. Program Školskog namještaja i opreme (aktivnost 2405) – opremanje škole financira se dijelom iz vlastitih prihoda, iz proračuna Općine Kršan, te donacija. Aktivnost Opremanje knjižnica financira se sredstvima Ministarstva; proračuna Istarske županije, Općine Kršan i donacijama. Aktivnost Opremanje školskih kuhinja financira se sredstvima Ministarstva.

CILJ USPJEŠNOSTI – provođenje mjera 2.1.2. Osiguranje i poboljšanje dostupnosti odgoja i obrazovanja djeci i njihovim roditeljima

|  |  |
| --- | --- |
| **Naziv prioriteta/posebnog cilja/ mjere** | **Planirana sredstva u proračunu Istarske županije** |
| Program u Proračunu IŽ | Poveznica na izvor financiranja u Proračunu IŽ | Procijenjeni trošak provedbe mjere (EUR) |
| **2. PAMETNA REGIJA ZNANJA PREPOZNATLJIVA PO VISOKOJ KVALITETI ŽIVOTA, DOSTUPNOM OBRAZOVANJU I UKLJUČIVOSTI** |
| **2.1. Osiguranje visokih standarda i dostupnosti obrazovanja** |
| 2.1.1. Izgradnja, rekonstrukcija, dogradnja i opremanje predškolskih ustanova, osnovnih i srednjih škola, te učeničkih domova. | K2405 Opremanje u osnovnim školama | K240501; K240502; K240510 |  490,00 |
| **UKUPNO:** | **490,00**  |

POKAZATELJI USPJEŠNOSTI

Pokazatelji rezultata za mjere 2.1.1. Izgradnja, rekonstrukcija, dogradnja i opremanje predškolskih ustanova, osnovnih i srednjih škola, te učeničkih domova.

|  |  |  |
| --- | --- | --- |
| **Pokazatelj rezultata** | **Početna vrijednost 2024.**  | **Ciljane vrijednosti**  |
| 2025. | 2026. | 2027. |
| Nastavak opremanja učionica interaktivnim kompletima | 1 | 1 | 1 | 1 |
| Opremanje školskih prostora klima uređajima | 0 | 1 | 1 | 1 |
| Opremanje školske knjižnice obaveznom lektirom i ostalom knjižnom građom |  0 | kontinuirano | kontinuirano | kontinuirano |
| Zamjena školskih klupa i stolica u blagovaoni i učionicama | 1 | 1 | 1 | 1 |
| Opremanje školske kuhinje | 0 | kontinuirano | kontinuirano | kontinuirano |

**Ciljevi i prioriteti rada školske ustanove**

Prioritet škole je kvalitetno obrazovanje i odgoj učenika što se ostvaruje:

* stalnim usavršavanjem učitelja (seminari, stručni skupovi, aktivi) i podizanjem nastavnog standarda na višu razinu;
* poticanjem učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije;
* organiziranjem zajedničkih aktivnosti i učenika i učitelja tijekom izvannastavnih aktivnosti i upoznavanje kulturne i duhovne baštine užeg zavičaja;
* poticanjem razvoja pozitivnih vrijednosti i natjecateljskog duha kroz razne nagrade najuspješnijim razredima, grupama i pojedincima.

Kroz takve aktivnosti učenici pronalaze sebe i zadovoljavaju svoje interese bez obzira na postignuti školski uspjeh. Na taj način se kod njih razvija natjecateljski duh, zadovoljavaju svoju znatiželju i kreativno ispunjavaju slobodno vrijeme.

Purgarija Čepić, 16.10.2024. Ravnateljica:

 \_\_\_\_\_\_\_\_\_\_\_\_\_\_\_\_\_\_\_\_\_\_

 Mirela Vidak